Gornerio ledynas

Gornerio ledynas (vok. Gornergletscher) – kalnų ledynas Alpėse, pietų Šveicarijoje (Cermato apylinkėse), vakariniame Monte Rozos masyvo šlaite. Ilgis 12,4 km (2004 m.), plotis 1–1,5 km. Užima 57 km² plotą (1999 m.). Leidžiasi nuo 2120 m aukščio į Materfispos (Mattervispa) slėnį (Ronos baseinas). Gornerio ledynas yra trečias pagal dydį Alpių ledynas (po Alečo ir Fišerio). Ledynas dėl klimato atšilimo nuolat traukiasi (vid. 30 m per metus): 1973 m. jo ilgis buvo 13,5 km, plotas 59,73 km², XX a. vid. – 14 km, 68,9 km². Šaltiniai